பூந்தமல்லி ஹைரோடில் உள்ள அச்சுக்கூடத் தலைவராகிய தவசி முத்துநாடார்  பங்களாவில் முதலில் தங்கினேன். பிறகு திவான் ராமையங்கார் தோட்டத்தில்  ஜாகை வைத்துக்கொண்டேன். ராமையங்கார் மாப்பிள்ளையும் என்  மாணாக்கருமாகிய வக்கீல் கே. ராஜகோபாலாசாரியரென்பவர் எனக்கு இடம்  கொடுத்து வேண்டிய சௌகரியங்களையும் செய்வித்தார். திருமானூர்க்  கிருஷ்ணையர் உடனிருந்து வேலைகளைக் கவனித்து வந்தார். சிலப்பதிகாரத்தின் அரும்பதவுரை மிகவும் சிதைந்திருந்தமை யால்  அதனைப் பதிப்பிக்கலாமா வேண்டாமா என்று யோசித்துக் கொண்டிருந்தேன். 